Document ID: 32004R0465

Komisijas Regula (EK) Nr. 465/2004
(2004. gada 12. marts),
ar kuru papildina Regulas (EK) Nr. 2400/96 pielikumu par dažu nosaukumu iekļaušanu "Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā" (Carciofo di Paestum un Farina di Neccio della Garfagnana)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1992. gada 14. jūlija Regulu (EEK) Nr. 2081/92 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību [1], un jo īpaši tās 6. panta 3. un 4. punktu,
tā kā:
(1) Saskaņā ar Regulas (EEK) Nr. 2081/92 5. pantu Itālija ir nosūtījusi Komisijai iesniegumu par nosaukuma "Carciofo di Paestum" kā ģeogrāfiskas izcelsmes norādes reģistrēšanu un iesniegumu par nosaukuma "Farina di Neccio della Garfagnana" kā cilmes vietas nosaukuma reģistrēšanu.
(2) Saskaņā ar minētās regulas 6. panta 1. punktu konstatēts, ka iesniegumi atbilst visām minētajā regulā noteiktajām prasībām, un jo īpaši, ka iesniegumos ir iekļauta visa informācija, kas vajadzīga saskaņā ar regulas 4. pantu.
(3) Komisija pēc šīs regulas pielikumā minēto divu nosaukumu publicēšanas Eiropas Savienības Oficiālajā Vēstnesī [2] nav saņēmusi iebildumus Regulas (EEK) Nr. 2081/92 7. panta nozīmē.
(4) Nosaukumi tāpēc ir iekļaujami "Aizsargāto cilmes vietu nosaukumu un aizsargāto ģeogrāfiskās izcelsmes norāžu reģistrā" un aizsargājami Kopienā kā aizsargāti cilmes vietas nosaukumi.
(5) Šīs regulas pielikums papildina Komisijas Regulas (EK) Nr. 2400/96 [3] pielikumu,
IR PIEŅĒMUSI ŠO REGULU.
1. pants
Nosaukumus, kas minēti šīs regulas pielikumā, ar šo iekļauj Regulas (EK) Nr. 2400/96 pielikumā un ieraksta kā aizsargātu ģeogrāfiskās izcelsmes norādi (AĢN) un kā aizsargātu cilmes vietas nosaukumu (ACN) "Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā", kas paredzēts Regulas (EEK) Nr. 2081/92 6. panta 3. punktā.
2. pants
Šī regula stājas spēkā divdesmitajā dienā pēc publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 12. martā

Labels: 3
17
18
6